142 KÜLÖNFÉLÉK 



Különfélék. 



Phorodesma smaragdaria F. Vannak lepkefajok, melyek május- 

 tól szeptemberig röpülnek és melyek hernyói egész nyáron talál- 

 hatók, de a melyeknél minden tenyésztési kísérlet arra mutat, hogy 

 csak egy ivadékuk van, második ivadék pedig csak kivételes. 

 Például fehozom a Ph. smaragdariát, a melyet 1869 óta figyeltem 

 meg, még pedig: 1896. jun. 8., 1884. jun. 14, 1896. jun. 27., 

 1895. jul. 1., 1893. jul. 19., 1895. aug. 11., 1884. aug. 21. és 

 1895. szept. 5-én ; kifejlett hernyóját pedig 1894. jun. 1., 1884. 

 jun. 17., 1892. jul. 12., 1869. jul. 21 , 1891. aug. 7., 1892 aug. 22., 

 és 1896 szept. 11-én. Hogy mindez adatokat miért vonatkoztatom 

 egy ivadékra, az kiderül, ha legjobban sikerült tenyésztési kísérle- 

 temet vázolom, megjegyezvén, hogy kevésbbé sikerült kisérlelek 

 hasonló eredményre vezettek. 1892. aug. 18-án fogtam egy nőstényt, 

 mely 3 nap alatt számos petét rakott le ; ezekből a hernyók már 

 augusztus 26-án keltek ki s eleinte szépen gyarapodtak, utóbb 

 azonban feltűnően egyenetlenül fejlődtek. Tél felé a hernyók száma 

 egyre apadt, úgy hogy végre a megmaradt néhány félig fejlett 

 példányt kidobtam abban a hiszemben, hogy az egész tenyésztés 

 meghiúsult. Pedig tévedtem. A következmény mutatta, hogy a her- 

 nyók a téli álmukat igen rendetlenül kezdték meg s ez volt oka 

 annak, hogy számuk lassanként szállt alá ; mert tavaszkor csakúgy 

 hemzsegtek a fejlődés minden stádiumbeli hernyók, melyek közül 

 20 elbábozván 1893. június 22-én kelt ki az első pille, a mikor 

 még legtöbb testvére hernyóalakban volt, sőt aug. 2-án a szabad- 

 ban találtam hernyót, mely nagyobb volt tenyésztett hernyóimnál, 

 melyek még akkor sem bábozódtak. Ez utóvégre mégis megtörtént, 

 s az utolsó pille ezekből a bábokból szept 1-én kelt ki Ebből azt 

 következtetem, hogy a nőstény szabadban a petéket több éjjelen át 

 rakja le, minek folytán a hernyók sem kelnek ki egy ugyanazon 

 napon ; továbbá hogy a hernyók a szabadban is igen különböző 

 időben kezdik és végzik téli álmukat, s ennélfogva nem fejlődhet- 

 nek egyformán, úgy hogy a pille is csak nagy időközökben kelhet 

 ki. A nálam jun. 22-én kikelt pille 307 nap, a szept. 1-én kikelt 

 pedig csak 375 nap alatt fejlett ki. Számos kísérletem daczára nem 

 sikerült második ivadékot tenyésztenem ; de. sikerült ez Brünnben 

 Gassnernek, aki erre nézve a következőket jegyzi meg : „A hernyó- 

 állapot egy hónapig tartott, jul. 10-én az első hernyó készült 

 bábozódni, a mennyiben deszkához odaszötte magát, még pedig 

 eredeti burkolatában, melyen mintegy függő ágyon feküdt 9 napig, a 

 midőn pillévé fejlődött". Viertl Adalbert. 



Méhölö virágok. A mi szép, az nem mindig jó is ; a szép 

 alak néha csak takarója a veszedelmes, gonosz tartalomnak. Mond- 

 ják, hogy a föld fprró vidékeinek szépei a gyűlölt vetélytársnak 

 néha-néha fel nem tűnő úton gyönyörű virágcsokrot küldenek s az 

 ekép megtisztelt, ha a gonosz szándékot fel nem ismeri, másnap 

 reggel ott fekszik ágyán hideg homlokkal, megtört szemmel, merev 

 tagokkal. A vetélytárs virággal tette ártalmatlanná gyűlölt vetély- 



